OpenLLM-France/wikimedia huggingface dataset:
# Inflexio-puntu

Analisi matematikoan, inflexio-puntua aldagai erreal bakarreko funtzio batean funtzioa ganbila izatetik ahurra izatera, edo alderantziz, igarotzen den aldagaiaren balio bat da. Aldagai anitzeko funtzioetan inflexio-puntuen baliokideak dira zela-puntu izenekoak. Inflexio-puntuen kalkulua ohikoa da funtzio baten grafikoa eratu behar denean, inflexio-puntutik bi aldeetara funtzioaren bilakaera ezberdina baita, alde banatan gehikuntzak gero eta handiagoak eta txikiagoak hurrenik hurren aldagairen balioak gehitu ahala.
Inflexio-puntu baten existentziarako baldintza beharrezkoa, baina ez nahikoa, inflexio-puntuan bigarren mailako deribatua 0 balioa hartzea, betiere funtzioa bi aldiz deribagarria bada. Bigarren deribatua 0 deneko puntu horretatik bi aldeetako inguruko puntuetan bigarren deribatuaren zeinua ezberdina bada, puntua inflexio-puntua izango da; bi aldeetan bigarren deribatuaren zeinua berdina bada, puntua ez da inflexio-puntua izango.

## Kanpo estekak

* Inflexio-puntuak Orixe webgunean
* Datuak: Q212794
* Multimedia: Inflection points / Q212794
# Infinituaren Harribitxiak

Infinituaren Harribitxiak, Marvel Comics argitaletxearen komikietan agertzen diren sei harribitxi dira. Sei harribitxiak honakoak dira: Gogoarena, Arimarena, Espazioarena, Boterearena, Denborarena eta Errealitatearena. Ondorengo istorio, gurutzaketa eta komikietan, zazpigarren harribitxi bat ere agertzen da. Harribitxi hauek Marvel Unibertsoko hainbat pertsonaiek erabiliak agertu dira. Harribitxi hauen eta Infinituaren Eskularruen jabe nagusiak Adam Warlock eta Thanos dira.
Harribitxi hauek berezko kontzientzia dute, eta iraganean beren jabea unibertsoaren jaun eta jabe eta ahalguztiduna bilakatzeko denak batera erabiliak izan ziren garai bat ere egon zen. Gaur egungo jarraipenean, Auzitegi Bizidunak harribitxiak batera erabiltzea unibertsoaren biziraupenerako arriskutsuegia zela erabaki eta aukera hori desegin zuen.
Marvelen unibertso zinematografikoaren lehenbiziko hiru fasetan berebiziko garrantzia dute, hauetan Infinituaren Harribitxiak bezala izendatuak dira.

## Zinema

Film honetan agertu eta garrantzizko papera betetzen dute:
* Guardians of the Galaxy (2014)
* Avengers: Infinity War (2018)
* Avengers: Endgame (2019)

## Kanpo estekak

* Datuak: Q4405595
# Infloreszentzia

Infloreszentzia (latinetiko inflorescere, "lorez estali") adarkatuta dagoen eta ondorioz zenbait lore dituen lore-pedunkulua da. Lore bakunak dituzten adarretatik adar-tarteetan brakteak, eta ez hosto normalak, edukitzeagatik bereizten da.

## Infloreszentzia mota batzuk

* Astrantia minor
* Espadizea
* Arum maculatum
* Kapitulua
* Dipsacus fullonum
* Amentua
* Alnus incana (amentua)
* Ebrakteatuta.
* Wisteria sinensis
* Brakteatuta.
* Pedicularis verticillata.
* Hosto-brakteatuta.
* Rhinanthus angustifolius.
* Hostoaren infloreszentzia.
* Aristolochia clematitis.

## Kanpo estekak

* Datuak: Q156428
* Multimedia: Inflorescence / Q156428
* ↑ http://www1.euskadi.net/harluxet/
# Inflexio (argipena)

Inflexio hitzak adiera zenbait ditu:
* hizkuntzalaritzan, inflexioa edo flexioa, esanahi gramatikala zehazteko hitzak aldatzeko modua;
* inflexioa, zerbaiten bihurritzea, hala nola,
** matematikan, inflexio-puntua.
# Jaione Ugalde

Jaione Ugalde Jauregi (Andoain, Gipuzkoa, 19-- ) sindikalista da.

## Ibilbidea

Hiru euskal garriolari autonomoen sindikatuko bozeramalea da.
Kazetaritzan lizentziatua da. Kazetaritzaren alor ezberdinetan, editorialgintza eta diseinuan lan egin ondoren, sindikatuko bozeramale lanetan hasi zen 2014 urtean.
Garraiolariok Hiru sindikatuaren aldizkariaren errredakzio arduraduna da.

## Erreferentziak

* ↑ (Gaztelaniaz) COPE. (2019-08-26). «Jaione Ugalde, portavoz del sindicato de transportistas autónomos vascos Hiru.» COPE (Noiz kontsultatua: 2020-05-28).
* ↑ Hiruko garraiolarien aldizkaria | hiru euskal garraiolarien sindikatua. (Noiz kontsultatua: 2020-05-28).
* Datuak: Q95691962
# Jaione Anzola

Jaione Anzola (Santurtzi, Bizkaia, 1996ko urriaren 10a) euskal diseinatzailea da.

## Bizitza

Santurtzin jaioa 1996ko urriaren 10ean. Asti Leku Ikastolan ikasia. Arkitektura ikasketak egin zituen Euskal Herriko Unibertsitatean. Ondoren diseinu eta moda ikasketak egin zituen Inedi Design School zentroan.
Diseinatzaile moduan, Tabakalera bezalako erakustokietan jardun izan du.

## Moda esposizioak

* Fashion Revolution Week 2024. BBK Kuna. Bilbao.
* Tabakalera. Espacio Artistas-Artisten Gunea. 2023ko abendua. Donostia.

## Erreferentziak

* ↑ «Jaione Anzola | Tabakalera» www.tabakalera.eus (Noiz kontsultatua: 2024-06-29).
* ↑ (Gaztelaniaz) KORTA, R.. (2023-12-13). «Tabakalera muestra este fin de semana su carácter como centro de apoyo a la creación» El Diario Vasco (Noiz kontsultatua: 2024-06-29).
* ↑ (Gaztelaniaz) Redacción, E. B. /. (2023-12-12). «Tabakalera abrirá sus puertas para mostrar su apoyo a la creación los días 15 y 16 de diciembre» Donostitik.com (Noiz kontsultatua: 2024-06-29).
* ↑ (Gaztelaniaz) «Eginzaleak! 2023 (Tabakalera)» www.euskadi.eus 2023-11-12 (Noiz kontsultatua: 2024-06-29).
* ↑ «Tabakalerak ateak irekiko ditu topaketa eta sormenezko asteburua ospatzeko» artekaria.eus (Noiz kontsultatua: 2024-06-29).
* ↑ «Ate irekiak» artekaria.eus (Noiz kontsultatua: 2024-06-29).
* ↑ «Tabakalera opens its doors for a weekend of creativity and encounters | Tabakalera» www.tabakalera.eus (Noiz kontsultatua: 2024-06-29).

## Kanpo estekak

* https://www.tabakalera.eus/es/jaione-anzola/
* Datuak: Q126938080
# Jaione Munarriz

Jaione Munarriz Aramendi (Idiazabal, Gipuzkoa, 1981eko ekainaren 17a) meteorologoa da Euskalmeten egiten du lan.

## Biografia

Beasaingo Txindoki institutuan batxillergoa egin ondoren, Ingurumen Zientzia ikasketak egin zituen Salamancako Unibertsitatean eta Meteorologia Bartzelonakoan. Mendiko kirola da bere zaletasun nagusia: Hueskako Pirinioetako Tena bailarako maratoiko ibilbidea osatu zuen lagun batzuekin, ama izan ostean kirolari berrekiteko helburuz.
Euskalmeten egin du lan, eta haren esan etan, Euskalmeten 365 egunetan egiten dute lan eta 24 orduz. Zortzi orduko txandatan egiten dute lan, eta haien lana bi zatitan banatzen dute: iragarpena eta jarraipena. Jaionek goizez egiten du normalean lan. Kate lana da, zeren bera iristen denean gaueko txandakoak iragarpen bat eginda uzten du. Bakoitzak bere interpretazioa egiten du eta lau egunetako iragarpena egiten dute.
   Ulertu beharko genuke iragarpena probabilitate kontua dela.
Azkeneko urteetan teknologia asko garatu da Jaioneren esanetan eta horrek asko laguntzen omen du eguraldiaren iragarpenean. Euskaldunek eguraldiaren berri izateko duten afizioaz Jaionek dio iragarpen okerra egiten dutenean batzuk kexuka hurbiltzen zaizkiola askotan.

## Erreferentziak

* ↑ GoiBerri 405. zenbakia [PDF. ] (Noiz kontsultatua: 2022-06-24).
* ↑ «+TV Digital - Detalles del programa» programaciontv.cwpanama.com (Noiz kontsultatua: 2022-06-24).
* ↑ «Ulertu beharko genuke iragarpena probabilitate kontua dela». (Noiz kontsultatua: 2022-06-23).
* ↑ Engineering, AKTING. » Jaione Munarriz ” Eguraldi iragarpena asmatzen ez dugunean, maiz geratzen gaituzte kaletik” - Info7 Irratia. (Noiz kontsultatua: 2022-06-24).

## Kanpo estekak

* Datuak: Q112675971
# Jaione Apalategi

Jaione Apalategi Begiristain (Ataun, Gipuzkoa, 1956 - ) irakaslea da Nafarroako Unibertsitate Publikoan, unibertsitate hori sortu zenez geroztik, eta bertako lehenengo plaza elebidunaren jabea. Psikologia eta Pedagogia sailean ari da, Didaktika eta Eskolaren Antolakuntza irakasten. Eskola-erakuntza eta hololinguistika izeneko doktorego tesia aurkeztu zuen 1994an. 2006an, berriz, ildo bereko argitalpena kaleratu zuen, Ikastetxeen egitura intelektuala.
Bestalde, Jorge Oteizak bere Fundazio-Museoko kide izendatu zuen, Pedagogian doktore den aldetik; artistaren ekarpenak ikertu eta zabalpena egitearen ardura berezia du bertan.
Nafarroa Oinezen karietara antolatu ohi den arte erakusketarako, 13 zentimetroko altuera duen Oteizaren Euskal Zentauroa eskultura utzi du Fundazio-Museoak eta katalogoaren hitzaurrearen egilea da bera, non eskultura honen eta hezkuntza zein ikastolaren arteko harremanez idazten duen. Joxemiel Barandiaran antropologoari Makilakixki ipuina kontatu zion Felipe Apalategiren biloba ere bada eta esanahi berezia du berarentzat eskultura honek: Oteizak Ataungo herriari oparitu zion Zentauroa: Joxemiel Barandiaranen omenez izenburuarekin. Hala, San Gregorio auzoko plazan, bi euskal ikerlari adoretsu hauek betirako elkarturik geratu dira.

## Kanpo estekak

* Jaione Apalategiren doktore-tesia (1994)
* Elkarrizketa Jaione Apalategiri Argia aldizkarian (2008-04-20)
* Elkarrizketa Jaione Apalategiri "Pedagogiak independentzia lortzen ez badu, ez dugu sekula aurreratuko" Berria (2020-11-29)
* Datuak: Q12260144
# Jai Alai pilotalekua (Alfontso XI.a kalea)

    Artikulu hau Alfontso XI.a kaleko frontoiari buruzkoa da; Alfontso XII.a kalekoa gaitzat duena beste hau da: «Jai Alai pilotalekua (Alfontso XII.a kalea)»
Jai Alai pilotalekua Madrilgo pilotalekua izan zen, egungo Alfontso XI.a kalean zegoena. 1922ko abenduan ireki zuten. Joaquín Otamendi gipuzkoar arkitektoak eraikina diseinatu zuen. Real Madridek erabili zuen saskibaloian aritzeko baina 1965ean bertatik bota zuten.

## Erreferentziak

* ↑ (Gaztelaniaz) «El Real Madrid, desahuciado del frontón Fiesta Alegre» ABC (Madril): 80. 1965/03/17.

## Kanpo estekak

* Datuak: Q50132301
* Multimedia: Nuevo frontón Jai Alai, Madrid / Q50132301
# Jai Alai pilotalekua (Alfontso XII.a kalea)

    Artikulu hau Alfontso XII.a kaleko frontoiari buruzkoa da; Alfontso XI.a kalekoa gaitzat duena beste hau da: «Jai Alai pilotalekua (Alfontso XI.a kalea)»
Jai Alai pilotalekua Madrilgo pilotalekua izan zen, egungo Alfontso XII.a kalean zegoena. 1891ko ekainaren 16an ireki zuten. Miguel Mathet arkitektoak eraikina diseinatu zuen. Frontoi estaliak 2.000 laguneko edukiera zuen. 1912an autoentzako tailer bilakaturik, XX. mendean eraitsi zuten.

## Erreferentziak

* ↑ «El frontón de Jai-Alai» El Liberal (Madril) (11.896) ISSN 2174-6648..

## Kanpo estekak

* Datuak: Q50104464
* Multimedia: Frontón Jai Alai, Madrid / Q50104464
# Jai berri

Jai berri pilotari buruz Iruñean argitaratzen den hilabetekaria da. 2000 urtean plazaratu zuen lehen zenbakia. Hego Euskal Herriko eta Errioxako kiosko eta liburudendetan banatzen da.

## Kanpo estekak

Jai berri, webgune ofiziala.
* Datuak: Q12260129
# Jai Alai Blues

Jai Alai Blues dokumentala zesta-punta kirolaren historiaren inguruko lana da, Gorka Bilbaok zuzendu eta idatzi zuena. Filmean, ezagutu daitezke kirol honen ibilbidean garrantzitsuak izan diren hainbat pertsonaien testigantzak; erreferente izan diren jokalarienak ez ezik, zesta-puntan eragina izan duten beste protagonistenak ーenpresariak, frontoiko intendenteak...ー ere. Jatorri herrikoia zuen kirolak mundu osoan zehar zabaldu zen denbora gutxian. Goi mailako negozio bihurtzearekin batera, jokalari eta enpresarien arteko lehenengo iskanbilak loratu ziren. Horiek izan ziren, hain zuzen ere, kirol honen beherakadaren abiapuntua. Zentzu honetan, dokumentalean zesta-puntaren hastapenak, urrezko garaia eta gainbeheraren arrazoiak aztertzen dira. Era berean, filmean kirola hedatu zen hainbat lurralde (Egipto, Filipinak, Argentina…) aurkezten dira; izan ere, Euskal Herriaz gain, Kuba, Mexiko eta Floridako Dania eta Miami hiriek osatzen dituzte dokumentalaren eszenatoki nagusiak. Dokumentazio- eta filmazio-lanek lau urte iraun zuten eta pelikula 2015ean aurkeztu zen Donostiako Zinemaldian (Zinemira saila); ordutik, beste hainbat zinema-jaialditan egon da ikusgai.

## Kanpo estekak

* Datuak: Q27042207
# Jai Alai pilotalekua (Urduña)

Jai Alai pilotalekua Urduñako pilotalekua da. 1990eko maiatzaren 8an inauguratu zutenetik hainbat pilota-partidu nagusi jokatu dituzte bertan, final asko tartean.
Eraikin honetan kontzertuak eta beste ekitaldiak ere ospatu dituzte

## Kanpo estekak

* Datuak: Q12260128
# Jai Ho (abestia)

«Jai Ho» (euskaraz "Nire patua zara") A.R. Rahman egindako abestia da. Hitzak Gulzarrek egin zituen. Abestia Slumdog Millionaire filman jaso zen, Jatorrizko abesti onenaren Oscar Saria irabaziz. Abeslariak hauek dira: Mahalakshmi Iyer, Tanvi Shah, Vijay Prakash eta Sukhwinder Singh. Indiako Kongresu Nazionalak Indiako 2009ko Hauteskunde Orokorretan erabili zuen.

## Saria

* 2009 : Jatorrizko abesti onenaren Oscar Saria. Allah Rakha Rahman eta Gulzar (Sukhwinder Singh, Tanvi Shah, Mahalaxmi Iyer, Vijay Prakashekin partekatua.)

## Bertsioa

Pussycat Dolls taldeak, «Jai Ho! (You Are My Destiny)», ingelesezko bertsioa plazaratu zuen 2008an Doll Domination albumean. Bertsio hau ere bideo-jokoetan agertu zen: Just Dance 2, Just Dance Now eta Just Dance Unlimited.

## Erreferentziak

* ↑ http://www.diaadia.com.ar/?q=content/jai-ho-de-moda-por-slumdog-millionaire
* ↑ http://news.bbc.co.uk/2/hi/south_asia/7926058.stm

## Kanpo estekak

* Abestiaren bideoklipa YouTuben.
# Jaialdi

Jaialdia aurrez antolaturiko ekitaldi multzo bat da, jai giroan ospatzeko burutu eta kulturako elementuak barne hartzen dituena, hala nola folklorea, kirola, musika, dantza eta zinema. Askotan festa lokal edo nazional bezala ospatzen da. Jatorri erlijioso eta folklorikoaz gain, jaialdiaren jatorria nekazaritzan dago. Jakiak elementu hain garrantzitsua ziren, ezen jaialdi asko fruituak jasotzeko garaiei lotuta baitaude. Ospakizun erlijiosoa eta uzta onak izateagatik eskerrak emateko nahia udazkenean ospatzen diren jaialdi askori lotuta dago; hala nola, Halloween edo Pazkoa.
Mitologian, jaialdi bat jainkoen omenez egindako ospakizun multzoa ere bada.

## Erreferentziak

* ↑ «Euskaltzaindiaren Hiztegia» www.euskaltzaindia.eus (Noiz kontsultatua: 2022-05-06).

## Kanpo estekak

* Datuak: Q132241
* Multimedia: Festivals / Q132241
# Jai Hindley

Jai Hindley (Perth, Australia, 1996ko maiatzaren 5a) txirrindulari australiarra da. Errepideko txirrindularitzan profesionala da 2016a geroztik, eta 2020ko Italiako Giroan bigarren egin zuen.
Ibilbideko garaipenik nabarmenena 2022ko Italiako Giroa izan da.

## Palmaresa

2017
* 3. Girobion
2019
* 2. Poloniako Itzulian
2020
* Herald Sun Tour eta 2 etapa
* 2. Italiako Giroan eta etapa 1
2021
* 7. Poloniako Itzulian
2022
* Italiako Giroa eta etapa 1
* 5. Tirreno-Adriatikoan
* 7. Burgosko Itzulian
* 10. Espainiako Vueltan
2023
* 4. Dauphiné Libérén
* 7. Frantziako Tourrean eta etapa 1
* 8. Kataluniako Voltan
2024
* 3. Tirreno-Adriatikoan
* 5. Valentziako Erkidegoko Itzulian

## Emaitzak lasterketa nagusietan
### Itzuli Handiak

| Itzuli Handia | 2017 | 2018 | 2019 | 2020 | 2021 | 2022 | 2023 | 2024 |
| Italiako Giroa | — | — | 35. | 2. | UT | 1. | — | — |
| Frantziako Tourra | — | — | — | — | — | — | 7. | 18. |
| Espainiako Vuelta | — | 32. | — | — | — | 10. | — |

### Beste Itzuliak

| Itzulia | 2017 | 2018 | 2019 | 2020 | 2021 | 2022 | 2023 | 2024 |
| Down Under Tour | 25. | — | 18. | 18. | X | X | 16. | — |
| Paris-Niza | — | — | — | — | 18. | — | — | — |
| Tirreno-Adriatiko | — | — | — | 13. | — | 5. | 15. | 3. |
| Kataluniako Volta | — | 71. | — | — | UT | 13. | 8. | — |
| Euskal Herriko Itzulia | — | 57. | 38. | — | — | — | — | 12. |
| Dauphiné Libéré | — | — | — | — | — | — | 4. |
| Poloniako Itzulia | — | — | 2. | 18. | 7. | — | — |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Kanpo estekak

* Jai Hindley - ProCyclingStats
* Datuak: Q26763838
* Multimedia: Jai Hindley / Q26763838
# Isakar

Isakar edo Yissachar (izenak "saria" esan nahi du), Itun Zaharrean, aitalehen hebrearra den Jakoben eta honen emazte Laearen bederatzigarren semea da, bere izena daraman Israelgo tribuaren sortzailea. Flavio Josefo historialari juduaren arabera, Isakarren lurraldea, Karmelo menditik Jordaneraino hedatzen zen luzetara, eta Tabor mendiraino zabaletara.

## Erreferentziak

* ↑ « Jainkoak Learen eskaria aditu zuen: haurdun gertatu eta bosgarren semea eman zion Jakobi. Leak zioen: «Jainkoak saritu egin nau senarrari neskamea eman diodalako». Eta Isakar eman zion izen.  » —Hasiera 30:18,19

## Kanpo estekak

* Datuak: Q651256
* Multimedia: Issachar / Q651256
# Isamu Akasaki

Isamu Akasaki (japonieraz: 赤崎 勇, Akasaki Isamu, Chiran, Kagoshima prefektura, 1929ko urtarrilaren 29a - Nagoia, 2021eko apirilaren 1a) japoniar ingeniari eta fisikaria izan zen. 2014ko Fisikako Nobel Saria irabazi zuen Hiroshi Amano eta Shuji Nakamurarekin batera argi urdina igortzen duten diodoak asmatzeagatik.
Kyotoko eta Nagoiako unibertsitateetan ikasi zuen. LED argia aztertzen hasi zen 1960ko hamarkadaren amaieran. Amano, Nakamura eta bera argi mota berria aurkitzen giltzarri izan ziren.

## Erreferentziak

* ↑ Iraola, Arantxa. (2014-10-8). «LEDek argitutako Nobel saria» Berria (Noiz kontsultatua: 2021-4-2).

## Kanpo estekak

* Datuak: Q1673706
* Multimedia: Isamu Akasaki / Q1673706
# Isaias Albistegi

Isaias Albistegi Agirre (Eibar, 1924 - Donostia, 2006) hegazkinlaria izan zen Sobietar Batasunean II. Mundu Gerran. Gerrako haur gisa nerabe zela erbesteratu zen Sobietar Batasunera, eta 32 urterekin itzuli zen bere jaioterrira.

## Biografia

Espainiako Gerra Zibilaren garaian, itsasontziz Sobietar Batasunera ebakuatutako gerrako haurren taldekoa izan zen Albistegi, eta haien artean nagusienak ziren batzuk Aireko Indar Sobietarretarako trebatu ziren. Formakuntza militarra ez zuen amaitu ordea, eta hortaz ez zen gerrako pilotu izan beste haiek bezala. Hala ere, garraioko planeagailu militarrak eramateko aski trebatu zen, eta lan horretan lagundu zuen gerrako esfortzuan nazien kontra. Garraioko hegaldi horiek armekin eta fronteko lerroetan gertatu zirela ere esaten dute iturriren batzuek eta, hortaz, Albistegiren gerrako parte-hartzea merituzkoa izan zela.
1956. urtean, gerrako umeen talde sobietar handi bat Espainiara itzuli zen, eta Euskal Herrira etorri zirenen artean Isaias Albistegi egon zen, 32 urte zituela. Harrezkero Eibarren bizi izan zen, non "rusoa" esaten zioten denek, pertsonaia popularra izan zen, Eibarko Klub Deportiboko tertulietan finkoa. Errusiako abenturak kontatzeko ohitura zuen, batzuk egiazkoak, beste batzuk seguruenik fabulak, hala nola Stalinekin egon zela Kremlinean, edo Sobietar Batasuneko Heroi titulua zeukala. 2006an hil zen Donostiako erietxe batean.

## Erreferentziak

* ↑ «99/22 SPASSK, MARINOS VASCOS EN EL GULAG» Iñaki Anasagasti (Noiz kontsultatua: 2019-10-04).
* ↑ (Gaztelaniaz) A.D.A.R. | Asociación de Aviadores de la República. (Noiz kontsultatua: 2019-10-04).
* ↑ (Gaztelaniaz) «Ilyushin Il-2 Sturmovik» Foro de Historia Militar el Gran Capitán (Noiz kontsultatua: 2019-10-04).
* 1 2 (Gaztelaniaz) Agirregomezkorta, Pedro. (2006). «Va por tí, Isaías» Revista Eibar (72).
* ↑ «Una exposición sobre los niños de la guerra se inaugura hoy en Eibar. El Correo» www.elcorreo.com (Noiz kontsultatua: 2019-10-04).
* Datuak: Q69565882
# Isaiasen liburua

Isaiasen liburua Bibliako Testamentu Zaharreko liburuetako bat da, Iragarle Nagusietan lehen eta luzeena.
Isaias izeneko Judeako aitoren seme batek idatzitzat jotzen da (K.a. 740. urte inguruan), baina izan liteke egile bat baino gehiagorena izatea.
Israelen suntsidura eta ondorengo salbamena iragartzen ditu. Bibliako pasarterik ederrenetakoak biltzen ditu; besteak beste, Jesu Kristoren figuraren iragarpentzat jotzen direnak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q131458
* Multimedia: Book of Isaiah / Q131458
* Jatorrizko testuak: Biblia/Isaias
# Isamu Fukui

Isamu Fukui (japonieraz: 福井 勲; 1972ko azaroaren 24a - ) Japoniako futbolari ohia da.
Hainbat futbol taldetan jokatu du, esaterako Kashima Antlers.

## Kanpo estekak

* (Japonieraz) J.League Data Site
* Datuak: Q23822707
# Isamu Matsuura

Isamu Matsuura (japonieraz: 松浦 勇武, 1991ko abuztuaren 12a - ) Japoniako futbolaria da.
Hainbat futbol taldetan jokatu du, esaterako Shonan Bellmare.

## Kanpo estekak

* (Japonieraz) J.League Data Site
* Datuak: Q10514085
# Isandlwanako gudua

Isandlwanako gudua (batzuetan Isandhlwanako gudua idatzia) 1879ko urtarrilaren 22an gertatu zen, Anglo-Zulu Gerraren testuinguruan. Britainiar Inperioaren eta Zulu Erresumaren arteko gerrako lehen gatazka handia izan zen. Britainiarrek hegoaldeko Afrikako zulu lurraldea inbaditzen hasi eta hamaika egunera, 20.000 soldaduz osatutako armada natibo batek 1.800 soldaduz (horietako batzuk afrikarrak) eta agian 350 zibilez osatutako britainiar armadaren zutabe bati eraso zion. Zuluak batez ere azagaiaz, burdinazko puntako lantzaz eta behi-larruzko ezkutuz armaturik zeuden, nahiz eta zenbait moskete eta fusil zahar ere bazituzten. Tropa britainiar eta kolonialak Martini-Henry atzekargako fusil modernoekin, 76 mm-ko bi mendi-kanoiekin eta Hale kohete-bateria batekin armaturik zihoazen. Teknologia militarrean alde handia zegoen arren, zulu soldaduen kopuru handiak gaizki zuzendutako eta hedatutako britainiar talde bat garaitu zuen, 1300 hildako jasan zituena, horien artean borrokako lehen lerroan borrokatu zuten guztiak. Zuluen armadak mila inguru erori izan zituen.

## Erreferentziak

* ↑ Christon I. Archer World History of Warfare, Univ of Nebraska Pr, 2008, ISBN 0-8032-1941-5, p. 462
* ↑ Ian Knight, Angus McBride Zulu 1816–1906, Osprey Publishing, 1995, ISBN 1-85532-474-1, p. 25
* ↑ Ian Knight Rorke's Drift 1879 Osprey Publishing, 1996, ISBN 1-85532-506-3

## Kanpo estekak

* Datuak: Q747589
* Multimedia: Battle of Isandlwana / Q747589
# Hronské Kosihy

Hronské Kosihy Eslovakiako udalerri bat da, Leviceko barrutian kokatuta. 7,09 km²ko azalera du eta 696 biztanle 2017ko datuen arabera.

## Historia

Idatzizko lehen aipamena 1294. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q773313
* Multimedia: Hronské Kosihy / Q773313
# Hronsek

Hronsek Eslovakiako udalerri bat da, Banská Bystricako barrutian kokatuta. 3,90 km²ko azalera du eta 669 biztanle 2017ko datuen arabera.

## Historia

Idatzizko lehen aipamena 1250. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q922622
* Multimedia: Hronsek / Q922622
# Hronská Breznica

Hronská Breznica Eslovakiako udalerri bat da, Zvolengo barrutian kokatuta. 9,52 km²ko azalera du eta 252 biztanle 2017ko datuen arabera.

## Historia

Idatzizko lehen aipamena 1424. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q953720
* Multimedia: Hronská Breznica / Q953720
# Hromoš

Hromoš Eslovakiako udalerri bat da, Stará Ľubovňako barrutian kokatuta. 13,35 km²ko azalera du eta 504 biztanle 2017ko datuen arabera.

## Historia

Idatzizko lehen aipamena 1600. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q279322
* Multimedia: Hromoš / Q279322
# Hronovce

Hronovce Eslovakiako udalerri bat da, Leviceko barrutian kokatuta. 30,96 km²ko azalera du eta 1468 biztanle 2017ko datuen arabera.

## Historia

Idatzizko lehen aipamena 1256. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q389449
* Multimedia: Hronovce / Q389449
# Hronec

Hronec Eslovakiako udalerri bat da, Breznoko barrutian kokatuta. 35,15 km²ko azalera du eta 1222 biztanle 2017ko datuen arabera.

## Historia

Idatzizko lehen aipamena 1357. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Datuak: Q964979
* Multimedia: Hronec / Q964979
Breznoko barrutiko udalerriak :
HiriakBreznoHerriakBacúch • Beňuš • Braväcovo • Bystrá • Dolná Lehota • Drábsko • Heľpa • Horná Lehota • Hronec • Jarabá • Jasenie • Lom nad Rimavicou • Michalová • Mýto pod Ďumbierom • Nemecká • Osrblie • Podbrezová • Pohorelá • Pohronská Polhora • Polomka • Predajná • Ráztoka • Sihla • Telgárt • Valaská • Vaľkovňa • Závadka nad Hronom • Čierny Balog • Šumiac :